Πρασούδα Εύβοιας

Η Πρασούδα ή Καλό Νησάκι είναι μικρή βραχονησίδα ανάμεσα στην Εύβοια και τη Σκύρο. Βρίσκεται Α.-ΒΑ. του ακρωτηρίου της Κύμης και πάνω της είναι εγκατεστημένος φάρος ο οποίος κατασκευάστηκε το 1897. Το ύψος του κυκλικού πέτρινου πύργου του είναι 18 μέτρα και το εστιακό του ύψος 42 μέτρα. Η πρόσβαση στον φάρο γίνεται με σκάφος από το λιμάνι της Κύμης που απέχει περίπου 8 ναυτικά μίλια. Διοικητικά, σύμφωνα με το πρόγραμμα Καλλικράτης υπάγεται στη δημοτική ενότητα Κύμης του δήμου Κύμης - Αλιβερίου και σύμφωνα με την απογραφή του 2011 δεν κατοικείται. Ως οικισμός αναφέρεται για πρώτη φορά το 1940 να προσαρτάται στην τότε κοινότητα Παραλίας Κύμης.

Παραπομπές

νησιά της Ελλάδας
Δήμος Κύμης - Αλιβερίου